Programhøjdepunkter HISTORY

**OKTOBER 2018**

**Forged in Fire: Knife or Death**

Konkurrencen øges for de erfarne knivsmede i denne helt nye serie, som tager afsæt i HISTORYs populære ”Forged in Fire”. Deltagerne skal skære, stikke og hugge sig vej til præmien på tyve tusinde dollars - og kun én kan vinde den store pengesum og ikke mindst æren. Denne gang skal de ikke kun smede de smukke historiske våben - de skal også demonstrere deres evner på en forhindringsbane, hvor styrke, skarphed og håndværk kommer på den ultimative prøve. Hvert sekund tæller i konkurrencen, og kun den absolut bedste går videre. Hvem når i mål og bliver kåret som knivmester? Og hvem må rejse hjem med knuste drømme?

**Ny serie på HISTORY**

**Mandage kl. 22.00 fra d. 1. oktober**

**Forged in Fire**

Nogle af USA’s dygtigste våbensmede tørner igen sammen i den ultimative test af deres evner. De skal smede nogle af verdenshistoriens mest ikoniske og specielle våben. I hvert nye afsnit konkurrerer fire nye deltagere om hvem som bedst kan genskabe våbenet. Det er våben med noget så eksotiske navne som Tysk Halbard, en Kabyle Flyssa, og en Glaive Guisarme. Uanset om det er en nordisk vikingeøkse, et japansk samuraisværd eller et indisk kastevåben, skal smedningsprocessen følge de ældgamle traditioner. Våbene bliver også bedømt på skønhed, og så skal de naturligvis også være fuldt funktionelle. Desuden får seerne unikke beretninger om våbnets oprindelse og brug. Dommerpanelet består af førende eksperter, som følger, vurderer og tester våbnene. Femte sæsons dommerpanel består af J. Neilson, Doug Marcaida, David Baker og Ben Abbott. Wil Willis er selvfølgelig tilbage som den karismatiske vært.

**Nye afsnit på HISTORY**

**Torsdage kl. 22.00 fra d. 11. oktober**

**Navy Seals: Untold Stories**

Navy SEALs er USAs mest prestigefyldte soldater, men også de mest hemmelighedsfulde. Nu får seerne et unikt indblik i denne toptrænede elitegruppe og historierne om deres sejre, fiaskoer, heltemod og blodsudgydelser. De har kæmpet mod nogle af de mest frygtede terrorganisationer, Al Qaida og ISIS, og i verdens nok mest farlige lande, Afghanistan og Irak. Alt sammen i stræben efter at beskytte USA. Deres missioner kender ikke landegrænser, er mod enhver fjende og udføres i næsten total hemmelighed. Nu tager HISTORY et kig bag uniformen på verdens dygtigste soldater med personlige interviews og med adgang til tidligere hemmeligholdt arkivmateriale.

**Ny serie på HISTORY**

**Fredage kl. 22.00 fra d. 19. oktober**

**Al Murray: Why Does Everyone Hate the English?**

Al Murray er en succesrig, engelsk komiker kendt som ”The Pub Landlord”. Nogle vil endda kalde ham kult. Han har vundet utallige priser, været vært på en række tv-serier og skrevet bøger. I denne nye serie på HISTORY kombinerer han sine fantastiske præsentationsevner, sin patriotisme og sin store hobby - historie med særligt fokus på militærhistorie - for at give sine bud på, hvorfor alle hader englænderne. I hvert afsnit rejser han til et naboland, der på et tidspunkt i historien har hadet England eller måske stadigvæk gør det. Men hvorfor? På sine rejser får han selskab af en komiker fra det pågældende land, bl.a. Henning Wehn i Tyskland, Rhod Gilbert i Wales, Andrew Maxwell i Irland og Fred MacAuley i Skotland. De gennemgår ti grunde til hadet og besøger vigtige historiske steder. Tag med HISTORY på en historisk, komisk og og dramatisk opdagelsesrejse!

**Ny serie på HISTORY  
Lørdage kl. 22.00 fra d. 20. oktober**

Programhøjdepunkter H2

**OKTOBER 2018**

**Ancient Impossible**

Vi tager på en rejse tilbage i historien og ser på de teknologier, som er blev opfundet for århundreders siden, og som ligger til grund for mange af nutidens. Opfindelser som ikke burde være mulige, innovationer så langt foran deres tid, de er stadig i brug i dag, kolossale monumenter som blev rejst mod alle odds med umulige teknikker. Verden dengang var langt mere avanceret, end vi troede. Nu afslører ny viden mere om fortidens opfindelser, og hvordan moderne teknologi har rødder i den antikke verden.  
**Nye afsnit på H2  
Lørdage kl. 19.00 fra d. 13. oktober**  
  
**The Universe**  
Det er tid til et nyt kig på et meget gammelt univers. Vi tager endnu engang på en fantastisk rumrejse ud i universet i jagten på de hemmeligheder, som kosmos gemmer på. Dette er fortællingen om, hvordan menneskeheden har fået sin viden om universet og det ydre rum - fra rumsonder og fjernstyrede robotter til vilde billeder af stjerners fødsel og sorte huller. Alle har de ændret vores verdensbillede, og i takt med den globale opvarmnings påvirkning af jorden er det kun naturligt at kigge på resten af verdensrummet. Er der mon et sted derude, hvor der kan leve mennesker? Tag med på et enestående rumeventyr i denne kritikerroste dokumentarserie.  
**Nye afsnit på H2**  
**Torsdage kl. 21.00 fra den 25. oktober**